Document ID: 32008R0157

РЕГЛАМЕНТ (ЕО) № 157/2008 НА КОМИСИЯТА
от 21 февруари 2008 година
за определяне размера на помощта, посочена в Регламент (ЕО) № 1255/1999 на Съвета за частното складиране на масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Комисията от 17 май 1999 г. относно общата организация на пазара на мляко и млечни продукти (1), и по-специално член 10 от него,
като има предвид, че:
(1)
Член 41, параграф 2 от Регламент (ЕО) № 105/2008 на Комисията от 5 февруари 2008 година за определяне на подробни правила за прилагането на Регламент (ЕО) № 1255/1999 на Съвета по отношение на интервенцията на пазара на масло (2) предвижда, че размерът на помощта за частно складиране, посочена в член 6, параграф 3 от Регламент (ЕО) № 1255/1999, следва да се определя всяка година.
(2)
Член 6, параграф 3, трета алинея от Регламент (ЕО) № 1255/1999 уточнява, че размерът на помощта се определя с оглед на разходите за складиране и предвидимото развитие на цените на прясното масло и маслото на склад.
(3)
По отношение на разходите за складиране, особено разходите за внасяне и извеждане на съответните продукти, трябва да бъдат взети предвид ежедневните разходи за складиране в хладилни складове и финансовите разходи за складирането.
(4)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
1. Помощта, посочена в член 6, параграф 3 от Регламент (ЕО) № 1255/1999, се изчислява на тон масло за сключените през 2008 г. договори въз основа на следните елементи:
-
15,62 EUR за фиксираните разходи за складиране;
-
0,23 EUR за разходите за складиране в хладилни складове за всеки ден на складирането по договор;
-
сума за всеки ден складиране по договор, изчислена на база на 90 % от интервенционната цена на маслото, която е в сила на първия ден от складирането по договор, и на базата на годишна лихва в размер на 4,25 %.
2. Интервенционната агенция регистрира датата на получаване на заявленията за сключване на договор съгласно член 37, параграф 1 от Регламент (ЕО) № 105/2008, както и съответните количества.
3. Държавите-членки информират Комисията всеки вторник, не по-късно от 12 часа на обяд (брюкселско време), за количествата, за които се отнасят подадените през изтеклата седмица заявления.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 февруари 2008 година.

Labels: 3
17
6